117. ΠΡΟΕΔΡΙΚΟ ΔΙΑΤΑΓΜΑ υπ’ αριθ. 483 της 5 Οκτ./13 Νοεμ. 1984 (ΦΕΚ Α΄ 173) Διευκόλυνση των σπουδών των εργαζομένων σπουδαστών των τεχνολογικών εκπαιδευτικών ιδρυμάτων (Τ.Ε.Ι.). Έχοντας υπόψη: 1.Τις διατάξεις των άρθρ. 31 παρ. 4, 43 παρ. 2 και 51 παρ. 6 περίπτ. β του Νόμ. 1404/1983 «Δομή και λειτουργία των τεχνολογικών εκπαιδευτικών ιδρυμάτων» (ΦΕΚ 173-Α΄). 2.Την αριθ. 703/1984 γνωμοδότηση του Συμβουλίου της Επικρατείας με πρόταση των Υπουργών Εθνικής Παιδείας και Θρησκευμάτων, Προεδρίας της Κυβέρνησης και Εργασίας, αποφασίζουμε: Δικαιούχοι και διάρκεια παροχής των διευκολύνσεων Άρθρ.1.-1.Στους σπουδαστές των τεχνολογικών εκπαιδευτικών ιδρυμάτων, στους σπουδαστές του ΚΕΜΕΔΙ, που παρακολουθούν τα ειδικά τμήματα διετούς φοίτησης του Π.Δ. 644/82 και στους απόφοιτους λυκείου οι οποίοι παρακολουθούν σεμινάρια επιμόρφωσης που προβλέπονται από το άρθρ. 33 του Νόμ. 1304/1982 (ΦΕΚ 144-Α΄), όπως τροποποιήθηκε με το άρθρ. 51 παρ. 5 του Νόμ. 1404/1983, εφόσον εργάζονται στον ιδιωτικό ή το δημόσιο τομέα κατά τη διάρκεια των σπουδών τους ή του επιμορφωτικού σεμιναρίου που παρακολουθούν κατά περίπτωση, παρέχονται από τον εργοδότη τους οι διευκολύνσεις του άρθρ. 2 του παρόντος για την εξυπηρέτησή τους τόσο στην παρακολούθηση των μαθημάτων και των εργαστηριακών και φροντιστηριακών ασκήσεων όσο και στην προετοιμασία και συμμετοχή τους στις εξετάσεις, σύμφωνα με τις προϋποθέσεις και τους περιορισμούς του παρόντος. 2.Οι διευκολύνσεις παρέχονται στους δικαιούχους σπουδαστές για διάστημα ίσο προς την κανονική διάρκεια σπουδών προσαυξημένη κατά το ήμισυ, σύμφωνα με τις διατάξεις του άρθρ. 31 παρ. 5 του Νόμ. 1404/1983 και στους αποφοίτους λυκείου για όσο χρόνο διαρκεί το επιμορφωτικό σεμινάριο. Είδη διευκολύνσεων Άρθρ.2.-Οι διευκολύνσεις που αναφέρονται στο προηγούμενο άρθρο περιλαμβάνουν: 1.Τη χορήγηση συνεχόμενης ή διακεκομένης της ειδικής άδειας εξετάσεων των 14 ημερών το χρόνο που προβλέπεται από τις διατάξεις του άρθρ. 2 του Νόμ. 1346/1983 (ΦΕΚ 46-Α΄). 2.Τη χορήγηση συνεχόμενης ή διακεκομένης άδειας άνευ αποδοχών μέχρι 15 ημέρες το χρόνο κατεξαίρεση των κειμένων διατάξεων και πέρα της προβλεπόμενης από την παρ. 4 του άρθρ. 101 του Π.Δ. 611/77 (Υ.Κ.) για τους δημόσιους υπαλλήλους, εφόσον ζητηθεί από τον εργαζόμενο σπουδαστή για να εξυπηρετηθεί η προετοιμασία και συμμετοχή του σε εξετάσεις. 3.Τη χορήγηση ειδικής άδειας βραχείας απουσίας κατά τις ημέρες των εξετάσεων ή για τη συμμετοχή σε φροντιστηριακές ή εργαστηριακές ασκήσεις ή σε, κάθε άλλη περίπτωση που είναι απαραίτητη η παρουσία του σπουδαστή στη σχολή του. Η άδεια βραχείας απουσίας είναι τρίωρης διάρκειας και αναφέρεται στην καθυστέρηση προσέλευσης ή στην ενδιάμεση απουσία ή στην πρόωρη αναχώρηση από το κανονικό ωράριο εργασίας. Ο δικαιούχος σπουδαστής μπορεί να κάνει χρήση της άδειας βραχείας απουσίας μέχρι 10 φορές το χρόνο. 4.Την απαλλαγή από την νυκτερινή βάρδια για όσο χρονικό διάστημα διαρκεί η εξεταστική περίοδος. 5.Την αλλαγή της βάρδιας όταν αυτή συμπίπτει με τις ώρες των εξετάσεων. 6.Τη χορήγηση υποχρεωτικά της κανονικής άδειας που τυχόν δικαιούται και ζητά ο εργαζόμενος σπουδαστής κατά το χρονικό διάστημα που διαρκεί η εξεταστική περίοδος ή για την προετοιμασία και συμμετοχή του στις φροντιστηριακές ή εργαστηριακές ασκήσεις. 7.Την υποχρεωτική τοποθέτηση του εργαζόμενου σπουδαστή στο τμήμα ή τη θέση της επιχείρησης ή της υπηρεσίας που υπηρετεί η οποία του παρέχει τη δυνατότητα να πραγματοποιήσει την πρακτική άσκησή του στο επάγγελμα και για όσο χρόνο διαρκεί η άσκηση. Προϋποθέσεις παροχής διευκολύνσεων Άρθρ.3.-Για την παροχή των διευκολύνσεων του προηγούμενου άρθρου πρέπει να συντρέχουν οι εξής προϋποθέσεις: 1.Για την άδεια άνευ αποδοχών: α)να έχει εξαντληθεί η ειδική άδεια εξετάσεων του άρθρ. 2 του Νόμ. 1346/1983 (ΦΕΚ 46-Α΄) και β)ο σπουδαστής να έχει συμπληρώσει υπηρεσία τουλάχιστον 9 μηνών. 2.Να υποβάλει αίτηση στον εργοδότη του για συγκεκριμένη διευκόλυνση ο εργαζόμενος σπουδαστής στην οποία θα αναφέρει και το λόγο που τη ζητά τουλάχιστον 3 ημέρες και ειδικά για τις διευκολύνσεις των παρ. 4 και 5 του άρθρ. 2 του παρόντος έξη ημέρες νωρίτερα. 3.Να έχει προσκομίσει ο δικαιούχος σπουδαστής μαζί με την πρώτη του αίτηση για παροχή διευκόλυνσης, πιστοποιητικό σπουδών από το οποίο να προκύπτει: α)το τμήμα και η σχολή που φοιτά β)Η ημερομηνία αρχικής εγγραφής του γ)Η προβλεπόμενη ελάχιστη διάρκεια σπουδών δ)Το έτος ή το εξάμηνο που φοιτά ο σπουδαστής. 4.Για την απόδειξη ότι η διευκόλυνση που χορηγήθηκε στον εργαζόμενο σπουδαστή χρησιμοποιήθηκε για το σκοπό που χορηγήθηκε, αυτός υποχρεούται να προσκομίσει στον εργοδότη του μέσα στις 5 πρώτες εργάσιμες ημέρες από τη λήξη της διευκόλυνσης, βεβαίωση της σχολής του από την οποία να προκύπτει ότι η διευκόλυνση χρησιμοποιήθηκε για τον σκοπό και το χρόνο που χορηγήθηκε, διαφορετικά σε αντίθετη περίπτωση θα θεωρηθεί η απουσία από την υπηρεσία του αδικαιολόγητη, εκ(Μετά τη σελ. 516,57752) Σελ. 516,57753 Τεύχος Η32-Σελ. 45 572 Κέντρα Ανώτερης Τεχ/κής Εκπ/σης (Κ.Α.Τ.Ε.) Τεχν/κά Εκπ/κά Ιδρύματα (Τ.Ε.Ι.) 32.Ε.κ.117 τός και αν η μη χρησιμοποίηση της διευκόλυνσης για το σκοπό και το χρόνο που χορηγήθηκε οφείλεται σε αποδεδειγμένη ανώτερη βία ή ξαφνική αναβολή των εξετάσεων ή ασκήσεων, οπότε σ’ αυτή τη περίπτωση χορηγείται σχετική βεβαίωση από τη σχολή στο σπουδαστή. Η ανώτερη βία και η ξαφνική αναβολή των εξετάσεων διακόπτει αυτόματα την παραπέρα χρήση της διευκόλυνσης. Διακοπή παροχής των διευκολύνσεων Άρθρ.4.-Η παροχή των διευκολύνσεων που προβλέπονται από το δ/γμα αυτό διακόπτεται όταν ο δικαιούχος σπουδαστής: 1.Πάρει το πτυχίο του. 2.Συμπληρώσει το ανώτατο όριο διάρκειας της παροχής που προβλέπεται στη διάταξη της παρ. 2 του άρθρ. 1 του παρόντος. 3.Αναστείλει τις σπουδές του, σύμφωνα με τις διατάξεις της παρ. 6 του άρθρ. 27 του Νόμ. 1404/1983 και για όσο χρόνο διαρκεί η αναστολή. Ο χρόνος διακοπής της παροχής στην περίπτωση αυτή δεν προσμετριέται στον χρόνο διάρκειας της παροχής της παρ. 2 του άρθρ. 1 του παρόντος. 4.Χάσει τη σπουδαστική του ικανότητα ή διακοπεί η παρακολούθηση του σεμιναρίου, κατά περίπτωση, για οποιοδήποτε λόγο. 